ྋགོང་ས་ྋསྐྱབས་མགོན་ྋརྒྱལ་དབང་སྐུ་ཕྲེང་༡༤པ་ཆེན་པོ་མཆོག་གིས་མཛད་འཕྲིན་མཐའ་ཡས་པ་བསྐྱངས་ཡོད་པ་ཚང་མའི་དགོངས་པར་མངའ་གསལ་ལྟར་འདིར་ཞུ་གལ་མ་མཆིས་ཀྱང༌།སངས་རྒྱས་ཀྱི་བསྟན་པ་ཉག་ཕྲའི་དུས་འདིར་དེ་སྔ་བོད་ཀྱི་བྱུང་རབས་ནང་མ་གྲགས་པ་ལོ་ཤས་ནང་ལོ་ནས་ལོ་བསྟུད་དེ་ལམ་རིམ་ཁྲིད་ཆེན་བཅོ་བརྒྱད་ཆ་ཚང་བཀའ་ཁྲིད་ལེགས་པར་གྲུབ་པའི་སྐལ་བཟང་གོ་སྐབས་བྱུང་བ་ནི་དད་ལྡན་ཆོས་བྱེད་ཡོངས་ནས་བཀྲིན་སྙིང་བཅངས་དང༌།གསེར་ཡིག་ཐོག་ལོ་རྒྱུས་འབྲི་འགོད་དགོས་པ་ཞིག་ཡིན།ྋགོང་ས་ྋསྐྱབས་མགོན་ཆེན་པོ་མཆོག་བར་ལམ་སྐུའི་འཕྲོད་བཞེས་སྨན་བཅོས་ལེགས་གྲུབ་ཀྱིས་ཉིན་ཤས་ནང་བཞུགས་སྒར་དུ་སྐུ་ཁམས་གསལ་ཐང་ངང་ྋཞབས་སོར་བདེ་འཁོད་གནང་རྒྱུ་ཡིན་པའི་གཏམ་བཟང་ཞུ་རྒྱུ་ཡིན།